Document ID: 32005D0886

ΑΠΌΦΑΣΗ ΤΗΣ ΕΠΙΤΡΟΠΉΣ
της 9ης Δεκεμβρίου 2005
για την απαλλαγή της Κύπρου και της Μάλτας από την υποχρέωση εφαρμογής της οδηγίας 2002/54/ΕΚ του Συμβουλίου περί εμπορίας σπόρων τεύτλων προς σπορά
[κοινοποιηθείσα υπό τον αριθμό Ε(2005) 4756]
(Τα κείμενα στην ελληνική και μαλτεζική γλώσσα είναι τα μόνα αυθεντικά)
(Κείμενο που παρουσιάζει ενδιαφέρον για τον ΕΟΧ)
(2005/886/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2002/54/ΕΚ του Συμβουλίου, της 13ης Ιουνίου 2002, περί εμπορίας σπόρων τεύτλων προς σπορά (1), και ιδίως το άρθρο 30α,
τα αιτήματα που υπέβαλαν η Κύπρος και η Μάλτα,
Εκτιμώντας τα ακόλουθα:
(1)
Με την οδηγία 2002/54/ΕΚ θεσπίζονται ορισμένες διατάξεις για την εμπορία των σπόρων τεύτλων προς σπορά. Η εν λόγω οδηγία προβλέπει, επίσης, ότι τα κράτη μέλη μπορούν, υπό ορισμένους όρους, να απαλλαγούν πλήρως ή εν μέρει από την υποχρέωσή τους να εφαρμόζουν την εν λόγω οδηγία.
(2)
Σπόροι τεύτλων προς σπορά κατά κανόνα δεν αναπαράγονται ούτε διατίθενται στο εμπόριο στην Κύπρο και στη Μάλτα. Επιπλέον, η καλλιέργεια τεύτλων είναι ήσσονος οικονομικής σημασίας στις προαναφερόμενες χώρες.
(3)
Εφόσον οι προϋποθέσεις αυτές ισχύουν, τα εν λόγω κράτη μέλη πρέπει να απαλλαγούν από την υποχρέωση εφαρμογής των διατάξεων της οδηγίας 2002/54/ΕΚ ως προς το εν λόγω υλικό.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Κύπρος και η Μάλτα απαλλάσσονται από την υποχρέωση εφαρμογής της οδηγίας 2002/54/ΕΚ, εξαιρουμένου του άρθρου 20.
Άρθρο 2
Η παρούσα απόφαση απευθύνεται στην Κυπριακή Δημοκρατία και στη Δημοκρατία της Μάλτας.
Βρυξέλλες, 9 Δεκεμβρίου 2005.

Labels: 17
3
6
18
15